
Татарстан Республикасы җәмәгатьчелеге зур югалту кичерде. Кичә, 2020 елның 6 гыйнварында, «Татарстан Республикасы Министрлар Кабинеты каршындагы хуҗалык идарәсе» ДБУ директоры Баһавиев Марсель Харис улы вафат 62 нче яшендә булды.

Православие динендәге хөрмәтле ватандашлар!

Сезне изге Раштуа бәйрәме белән чын йөрәктән котлыйм.

Кырык көнлек Раштуа посты тәмамланды һәм дөньядагы күпсанлы православие гыйбадәтханәләрендә Христосның тууы уңаеннан аны олылау тантаналары уздырыла. Элек-электән иң игелекле омтылышлар, матур өметләр белән тулы бу бәйрәмнең колачы киң: аны яше-карты, җәмгыятьнең төрле катлау һәм төрле милләт вәкилләре зурлап билгеләп үтә.

Татарстан Республикасы Президенты Рөстәм Миңнеханов, күренекле авиаконструктор, Ту-160 тавыш тизлегеннән югарырак тизлек белән оча торган бомбалаучы - ракета йөртүче стратегик самолет ясау эшләре җитәкчесе булган Валентин Близнюк вафат булуы сәбәпле, аның хатыны Людмила Близнюкка кайгы уртаклашу хаты юллады.


Кадерле татарстанлылар!

Сезне якынлашып килүче Яңа ел белән чын йөрәктән тәбрик итәм.

Сәгать телләре төнге уникегә якынлашканда, без дуслар-туганнар белән бәйрәм өстәле тирәли утырышып, гадәт буенча, узып баручы елның аеруча күренекле вакыйгаларын искә алабыз, киләчәккә ниятләребез, теләк-омтылышларыбыз белән уртаклашабыз.

2019 ел, гомумән алганда, республикабыз өчен бәрәкәтле ел булды. Җитештерүдә һәм инвестицияләр кертүдә яңа юнәлешләр табу, уңайлы яшәү тирәлеге булдыру, заманча торак, мәгариф һәм фән, мәдәният һәм спорт учреждениеләре төзү – болар барысы да уртак тырыш хезмәтебезнең матур нәтиҗәсе.

Эшче һөнәрләре буенча илкүләм чемпионатта Татарстанның җиңү яулавы һәм башкалабызда «Ворлдскиллс» стандартлары нигезендә һөнәри осталык буенча 45 нче дөнья чемпионатының тиешле югары дәрәҗәдә уздырылуы республика яшәешенең эшлекле ритмга корылганлыгын ачык күрсәтте. Эшче һөнәрләре елы кысаларында тупланган тәҗрибәбез һәм дөнья беренчелегенә дип җиткерелгән бина-корылмалар безгә икътисад өлкәсендә нәтиҗәле эшләү өчен югары һөнәри осталыкка ирешкән, хезмәттә алдынгылыкны бирми торган, булдыклы кадрлар әзерләү мәйданын байтак киңәйтергә мөмкинлек бирде.

Автомобильләр төзү тармагында әйдәп баручы КАМАЗ предприятиесенең күптән түгел билгеләп үтелгән ярты гасырлык юбилеенда Россия Федерациясе Президенты В.В. Путин заводның һәм тулаем республикабызның үсешенә югары бәя бирде, бу исә Татарстанның илебез куәтен арттыруга саллы өлеш кертүенә тагын бер дәлил булды.

Безнең казанышларның ныклы нигезен шулай ук җәмгыять һәм дәүләт арасында үзара файдалы хезмәттәшлек, граждан җәмгыяте институтларын үстерү, тирәнтен уйланылган милли сәясәтне эзлекле рәвештә гамәлгә ашыру, традицион дини берләшмәләр белән нәтиҗәле эшләү тәшкил итте.

Татарстан Республикасы Дәүләт Советы депутатларын сайлау йомгакларын без шулай ук яңарыш, үзгәртеп корулар курсын һәм хакимият органнары эшчәнлеген халыкның хуплавы күрсәткече дип кабул итәбез. Парламентның яңа составы актив төстә законнар чыгару эшчәнлегенә кереште, монда төп максат – халыкның тормышын яхшырту һәм гражданнарның ирекле үсеше өчен шартлар тудыру.

«Безнең ишегалды» дигән яңа проектта татарстанлыларга уңайлы яшәү тирәлеге булдыру күздә тотыла һәм аны гамәлгә ашыру барышында өч ел эчендә барлык күпфатирлы йортлар ишегаллары төзекләндереләчәк.

Бөек Ватан сугышында Җиңүнең 75 еллыгы уңаеннан илдә игълан ителгән Хәтер һәм дан елында барыбыз өчен дә изге бу бәйрәмгә әзерлектә һәм аны уздыруда татарстанлылар актив катнашыр дип ышанам. Бөек Җиңү, «Беркем дә онытылмады, берни дә онытылмады», – дигән гыйбарә кебек үк, ветераннар белән көндәлек эшебездә һәм яшь буында ватанпәрвәрлек хисе тәрбияләүдә рухи маягыбыз булырга тиеш.

Туган республикабыз узган шанлы юлның иң әһәмиятле вакыйгалары, ватандашларыбызның аны төзүгә һәм үстерүгә керткән өлеше Татарстан АССРның 100 еллыгын бәйрәм иткәндә игътибар үзәгендә булачак. Киң колачлы зур чаралар бай тарихи һәм мәдәни мирасыбызга, Россия дәүләте белән бербөтенлегебезгә һәм барлык халыклар вәкилләренең хезмәттәшлегенә нигезләнеп, Татарстанның киләчәк үсешенә этәргеч бирер дип уйлыйбыз.

Республиканың муниципаль берәмлекләре вәкиллекле органнарына депутатлар һәм Татарстан Республикасы Президентын сайлау киләсе елның мөһим иҗтимагый-сәяси вакыйгасы булачак. Бу кампанияләр эшлеклелек шартларында узар, алар турында мәгълүмат ачыктан-ачык халыкка җиткерелер, җирле дәрәҗәдә дә, шулай ук бөтен республика күләмендә дә тормыш шартларын яхшырту өчен җитди тәкъдимнәр кертелер дип уйлыйм.

Сүз дә юк, узып баручы ел безгә зур сөенечләр алып килде, әмма хәл ителәсе мәсьәләләр дә байтак әле. Шулай да, без бергәләп җиңә алмаслык кыенлыклар юк ул. Күтәренке рухыбыз, бердәмлек, якты өметләр һәм үз-үзебезгә ныклы ышанычыбыз Татарстанга туктаусыз алга барырга, яңа юллар һәм үсеш офыкларын ачарга мөмкинлек бирә.

Кадерле дуслар, шушы алгарыш юлыннан тайпылмыйча, ныклы адымнар белән киләчәккә атлавыбызны, Яңа елда һәр эшебезнең уңышлы булуын телим!

2020 ел сезгә, гаиләләрегезгә, якыннарыгызга чиксез бәхет-сөенечләр, игелек, иминлек, муллык, сәламәтлек алып килсен!

Яңа ел мөбарәк булсын!

Татарстан Республикасы Президенты Р.Н. Миңнеханов

Татарстан Республикасы буенча Роспотребнадзор идарәсе тарафыннан сәүдә объектларына 72 тикшерү уздырылган, шулар нәтиҗәсендә 40 төрле тәмәкесез никотинлы продукцияне реализацияләү ачыкланган. Сатудан 12,7 кг куркыныч товар алынган, административ чаралар күрелгән. Бүген бу хакта Татарстан Республикасы Хөкүмәте йортында узган республика киңәшмәсендә Татарстан Республикасы буенча Роспотребнадзор җитәкчесе Марина Патяшина хәбәр итте.

Киңәшмәне республиканың барлык муниципалитетлары белән видеоконференцэлемтә режимында Татарстан Республикасы Президенты Рөстәм Миңнеханов уздырды. Киңәшмәдә Татарстан Республикасы Премьер-министры Алексей Песошин да катнашты.

Татарстан Республикасы буенча «Торак һәм шәһәр тирәлеге» илкүләм проектында 2019 елга торакны гамәлгә кертүнең төп күрсәткече 2 млн. 675 мең квадрат метр итеп билгеләнгән. Бүгенгә Татарстанда 2 млн. 641,5 мең квадрат метр торак файдалануга тапшырылган, бу планның 98,7%ы. Бүген бу хакта Татарстан Республикасы Хөкүмәте йортында узган республика киңәшмәсендә Татарстан Республикасы төзелеш, архитектура һәм ТКХ министры Ирек Фәйзуллин хәбәр итте.

Киңәшмәне республиканың барлык муниципалитетлар белән видеоконференцэлемтә режимында Татарстан Республикасы Президенты Рөстәм Миңнеханов уздырды. Киңәшмәдә Татарстан Республикасы Премьер-министры Алексей Песошин да катнашты.

Соңгы елда авылдан 6 мең кеше күчеп киткән, шуларның 3 меде - агросәнәгать комплексы хезмәткәрләре. Бүгенге көнгә авыл җирендә яшәүче 900 мең кешенед 67 меңе генә авыл хуҗалыгында хезмәт итәләр. Бу хакта бүген ТР Хөкүмәте Йортында узган республика киңәшмәсендә ТР Премьер-министры урынбасары - авыл хуҗалыгы һәм азык-төлек министры Марат Җәббаров хәбәр итте. Утырышны бөтен муниципаль районнар белән видеоконференцэлемтә режимында Татарстан Республикасы Президенты Рөстәм Миңнеханов уздырды. Киңәшмә эшендә ТР Премьер-министры Алексей Песошин катнашты.

Бүген Татарстан Республикасы Хөкүмәте йортында Татарстан Республикасы Президенты Рөстәм Миңнеханов рәислегендә«Алабуга» МИЗ Күзәтүчеләр советы утырышы узды. Утырышта «Карбоформ», «АСЛ Холдинг», «Эко Пак» компанияләренең өч инвестицион проекты, шулай ук «Кастамону Интегрейтед Вуд Индастри» һәм «Форд Соллерс Елабуга» эшләп килүче резидентларның җитештерүләрен киңәйтү мәсьәләләре каралды.

Бүген Татарстан Республикасы Президенты Рөстәм Миңнеханов Хануканы бәйрәм итү уңаеннан Казан синагогасында булды.

Искәртәбез, үткән якшәмбедә, 22 декабрьдә, Россиядә яһүдиләр җәмгыяте Хануканы билгеләп үтә башлады.

Бүген Татарстан Республикасы Президенты Рөстәм Миңнеханов Советлар Союзы Герое, Бөек Ватан сугышы ветераны Борис Кузнецовны туган көне белән котлады.

Ветеранга 94 яшенә бүләкне тапшыру һәм котлау өчен Рөстәм Миңнеханов Лаешка килде (Лаеш муниципаль районы).

Бәйрәм ашында ТР хезмәт, халыкны эш белән тәэмин итү һәм социаль яклау министры Эльмира Зарипова, Лаеш муниципаль районы башкарма комитеты җитәкчесе Илдус Зарипов һәм башкалар катнашты.
Рәсми Татарстан